બાળકોને પ્લાસ્ટિકના દુરુપયોગ અંગે સાવધ કરી શકાય. ફક્ત મેસેજ ફોરવર્ડ કરીને સારા દેખાવું કે આ પોસ્ટ શક્ય એટલી શેઅર કરો કહીને સારા હોવાના ભ્રમમાં રહેવું એ પ્લાસ્ટિકવેડા કહેવાય. નેપિ/ડાઇપર રિયુઝેબલ વાપરવામાં એકથી વધુ લાભ છે, પેડ્ઝ અંગે અહીં અગાઉ વિસ્તૃત લેખ લખેલો ત્યારે જણાવેલું કે ‘ત્યાં’ રિયુઝેબલ પેડ વપરાય છે. પ્લાસ્ટિકના લાઇટર નહીં મેચબોક્સનો યુઝ કરો. ફ્રૂટ ખાવ કે જાતે જ્યૂસ કાઢો. કચરા-ટોપલી ધાતુની રાખો. ડિસ્પોઝેબલ રેઝર નકારો. પ્લાસ્ટિક સિવાયના કૂચા વાપરો, નારિયેળના છોડા ‘ને રખ્યા પોલિપેકમાં કોઈ મલ્ટિનેશનલ કે બાબા માર્કેટ કરે તેની રાહ ના જુઓ. પ્લાસ્ટિક હોય તે ચીજ/યંત્ર રિપેર થતું હોય તો નવું ના લો. ૫૦ દેશ પ્લાસ્ટિકનો ઉપયોગ કાબૂમાં લેવા કટિબદ્ધ છે. સરકાર પરત્વે આપણે નાગરિક ‘ને મતદાર તરીકે આશા રાખીએ, પણ ઘર આંગણે સ્વયં પૃથ્વીજન યા કુદરતી મનુષ્ય છીએ એ ના વિસરીએ. સગવડિયા ધર્મની જેમ એન્ટરટેઇનિંગ ઇકો-ફ્રેન્ડશિપ ના કરાય, મધર નેચરનું ખબર નહીં, પણ પ્લાસ્ટિક આપણને માફ નહીં કરે. આફ્ટર ઓલ, પ્લાસ્ટિક એક મેટર છે અને જ્યાં મેટર હોય ત્યાં એનર્જી હોય. એટલે પ્લાસ્ટિકને આપણે જે રીતે ટ્રીટ કરીશું એ રીતે પ્લાસ્ટિક આપણને રીટ્રીટ કરશે, એન્ડ ધેટ ટુ વિથ ઇન્ટરેસ્ટ!